
Príloha 4

k Národnej stratégii ochrany finančných záujmov Európskej únie v Slovenskej republike 
Akčný plán
Všeobecný kontext

Aktualizácia Národnej stratégie ochrany finančných záujmov EÚ v SR v nadväznosti na programové obdobie 2014-2020 bola vypracovaná v zmysle úlohy č. B.1. uznesenia vlády
č. 519 z 15. októbra 2014 k Štruktúre subjektov implementácie európskych štrukturálnych a investičných fondov na programové obdobie 2014 – 2020 a zabezpečenie administratívnych kapacít do roku 2016.
Pri vypracovaní Akčného plánu k Národnej stratégii boli zohľadnené zmeny a doplnenia európskych právnych predpisov pre programové obdobie 2014 – 2020, prijatie zákona
č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov, a ako aj ďalších dokumentov prijatých v súvislosti s ochranou finančných záujmov EÚ, a najmä bojom proti podvodom.

Akčný plán k Národnej stratégii (ďalej len „Akčný plán“) obsahuje konkrétne úlohy, priradené zodpovednosti za plnenie týchto úloh a stanovené termíny ich plnenia. Úlohy stanovené v Akčnom pláne sú rozdelené do jednotlivých oblastí v nadväznosti a v súlade s Národnou stratégiou. Účelom Akčného plánu je zabezpečiť vykonávanie Národnej stratégie.

Na vykonávanie Národnej stratégie je potrebná existencia štruktúry orgánov, ktorej úlohou je zabezpečiť jej systematické plnenie, kontrolu, hodnotenie, prípadnú aktualizáciu a revíziu. 

Na plnení úloh Akčného plánu sa podieľa Úrad vlády SR prostredníctvom odboru Centrálny kontaktný útvar pre OLAF (ďalej len „OCKÚ OLAF“), ktorý je organizačnou zložkou sekcie kontroly a prevencie korupcie Úradu vlády SR, Riadiaci výbor pre ochranu finančných záujmov EÚ v SR (ďalej „Riadiaci výbor“ alebo „RV OFZ“), jeho pracovné skupiny a partneri siete AFCOS. 

Plnenie úloh akčného plánu predkladajú partneri siete AFCOS dvakrát ročne OCKÚ OLAF, a to k 30. júnu a k 31. decembru kalendárneho roka. Odpočet Akčného plánu schvaľuje Riadiaci výbor.
PREVENCIA
	
	Úlohy
	Zodpovedný orgán
	Termín plnenia

	
	Pripraviť analýzu relevantných všeobecne záväzných právnych predpisov a  systémov riadenia a kontroly so zreteľom na ich odolnosť voči podvodom a korupcii a dodržiavanie zásady riadneho finančného hospodárenia.
	OCKÚ OLAF a partneri siete AFCOS


	Do 31. decembra 2015


	1. 
	V nadväznosti na analýzu právnych predpisov iniciovať zmenu relevantných právnych predpisov.
	OCKÚ OLAF a partneri siete AFCOS


	Do 31. decembra 2015


	2. 
	Pravidelne overovať riadiace a kontrolné systémy s cieľom preveriť systém riadenia rizík podvodu.
	MF SR/orgán auditu
	Na základe analýzy rizík

	3. 
	Zabezpečiť implementáciu sofistikovaných analytických softvérových nástrojov, napr. ARACHNE, pri hodnotení projektov.
	CKO a relevantní partneri siete AFCOS
	Do 31. decembra 2015

	4. 
	Aktualizovať Komunikačný plán k ochrane finančných záujmov EÚ v SR s cieľom zvyšovania  povedomia a zabezpečenia publicity a informovania o problematike ochrany finančných záujmov EÚ v SR.
	Pracovná skupina pre komunikáciu
	Do 31. marca 2015

	5. 
	Predložiť OCKÚ OLAF návrhy školení, resp. školiacich aktivít zameraných na ochranu finančných záujmov EÚ v SR do plánu vzdelávania na nasledujúci kalendárny rok.
	Partneri siete AFCOS
	Do 30. novembra kalendárneho roka na nasledujúci kalendárny rok

	6. 
	Zostaviť Plán vzdelávania v oblasti ochrany finančných záujmov EÚ na základe kompetenčných profilov, zhodnotenia potrieb a stanovených priorít.
	OCKÚ OLAF v spolupráci s partnermi siete AFCOS
	Do 15. decembra kalendárneho roka

	7. 
	Informovať sieťových partnerov o plánovaných vzdelávacích aktivitách v oblasti ochrany finančných záujmov EÚ organizovaných OCKÚ OLAF.
	OCKÚ OLAF
	Priebežne

	8. 
	Informovať OCKÚ OLAF a partnerov siete AFCOS o plánovaných vzdelávacích aktivitách v oblasti ochrany finančných záujmov EÚ organizovaných jednotlivými sieťovými partnermi.
	Partneri siete AFCOS
	Priebežne

	9. 
	Zabezpečiť vzdelávanie prijímateľov finančných prostriedkov EÚ v oblasti ochrany finančných záujmov EÚ. 
	OCKÚ OLAF v spolupráci s partnermi siete AFCOS
	priebežne

	10. 
	Prijať, resp. aktualizovať etický kódex s ohľadom na špecifické odporúčania EK v oblasti prevencie korupcie a boja proti podvodom.
	Partneri siete AFCOS
	Do 30. júna 2015

	11. 
	Prijať vzorový etický kódex pre uchádzača/záujemcu vo verejnom obstarávaní.
	Pracovná skupina pre spoluprácu v oblasti verejného obstarávania zriadená RV OFZ
	Do 31. decembra 2015

	12. 
	Predkladať OCKÚ OLAF návrhy na iniciovanie diskusie o pripravovaných legislatívnych zmenách a informovať sa vzájomne prostredníctvom OCKÚ OLAF o pripravovaných legislatívnych zmenách, administratívnych a operatívnych činnostiach, ktoré napomáhajú zabezpečiť ochranu finančných záujmov EÚ v SR.
	Partneri siete AFCOS
	Priebežne

	13. 
	Posilňovať a zefektívňovať spoluprácu a výmenu skúseností medzi partnermi siete AFCOS pri identifikácii nových podôb poškodzovania finančných záujmov EÚ a prijímať zodpovedajúce opatrenia.
	Riadiaci výbor v spolupráci s  partnermi siete AFCOS
	Priebežne



	14. 
	Aktualizovať manuály a usmernenia týkajúce sa ochrany finančných záujmov EÚ v SR.
	Partneri siete AFCOS
	Priebežne


 ODHAĽOVANIE
	
	Úlohy
	Zodpovedný orgán
	Termín plnenia

	1. 
	Viesť v zmysle právnych a iných predpisov evidenciu nezrovnalostí v príslušných systémoch pre evidovanie nezrovnalostí.
	OCKÚ OLAF a partneri siete AFCOS
	Priebežne

	2. 
	Viesť evidenciu nezrovnalostí a podvodov v oblasti tradičných vlastných zdrojov a na základe analýzy navrhnúť prípadné opatrenia na nápravu.
	Finančná správa SR
	Priebežne

	3. 
	Na webovom sídle OCKÚ OLAF pravidelne aktualizovať národný zoznam nezrovnalostí.
	OCKÚ OLAF
	Štvrťročne k 31. marcu, 30. júnu, 30. septembru a 31. decembru kalendárneho roka 

	4. 
	Vypracovať Ročnú správu o nezrovnalostiach za predchádzajúci kalendárny rok.
	OCKÚ OLAF v spolupráci s relevantnými partnermi siete AFCOS
	Do 15. mája kalendárneho roka 

	5. 
	Predložiť na rokovanie vlády SR Ročnú správu o nezrovnalostiach za predchádzajúci kalendárny rok.
	OCKÚ OLAF
	Do 30. júna kalendárneho roka 

	6. 
	V nadväznosti na analýzu rizík a identifikáciu oblastí s najväčším rizikom v Ročnej správe o nezrovnalostiach aktualizovať opatrenia na predchádzanie a odhaľovanie podvodov, na obmedzenie výskytu rizík a na zníženie počtu nezrovnalostí a o daných skutočnostiach informovať OCKÚ OLAF.
	Partneri siete AFCOS
	Do 31. decembra kalendárneho roka, v ktorom bola Ročná správa o nezrovnalostiach vypracovaná

	7. 
	Vypracovať, prípadne aktualizovať hlavné ukazovatele podvodu (tzv. red flags) a rizikové oblasti  
	Partneri siete AFCOS
	Do 31. decembra

	8. 
	Zabezpečiť verejnosti podmienky na bezproblémové využitie elektronickej komunikácie na oznamovanie a odhaľovanie poškodzovania finančných záujmov EÚ v SR.
	OCKÚ OLAF a partneri siete AFCOS
	Priebežne

	9. 
	Zabezpečiť prijímanie a riešenie informácií od verejnosti o podozreniach z poškodzovania finančných záujmov EÚ v SR v zmysle právnych predpisov SR a EÚ.
	OCKÚ OLAF a partneri siete AFCOS
	Priebežne

	10. 
	Zvýšiť účinnosť kontrol a odhaľovania nezrovnalostí a podvodov v oblasti tradičných vlastných zdrojov, najmä v súvislosti s vysokorizikovým dovozom tovaru, únikmi na cle a prepustením tovaru do colného režimu.
	Finančná správa SR
	Priebežne


VYŠETROVANIE A STÍHANIE PODVODOV
	
	Úlohy
	Zodpovedný orgán
	Termín plnenia

	1. 
	Monitorovať prípady, v ktorých bolo začaté trestné stíhanie pre niektorý z trestných činov v súvislosti s poškodzovaním finančných záujmov EÚ v SR.
	OCKÚ OLAF
	Kvartálne

	2. 
	Vyhodnocovanie štatistiky o trestných činoch poškodzujúcich finančné záujmy EÚ a trestných činoch/podozreniach nahlásených oznamovateľmi protispoločenskej činnosti.
	Partneri siete AFCOS
	k 31. decembru

	3. 
	Vzdelávanie a tréningy organizované pre pracovníkov verejnej správy s cieľom získať a osvojiť si zručnosti potrebné na ochranu finančných záujmov EÚ v SR.
	OCKÚ OLAF, NaKA
	Dvakrát ročne

	4. 
	Organizovanie školení o pravidlách a postupoch, ktoré sa uplatňujú pri poskytovaní finančných prostriedkov z EÚ a o systéme ochrany finančných záujmov EÚ pre pracovníkov orgánov činných v trestnom konaní. 
	OCKÚ OLAF v spolupráci s CKO a MF SR (orgán auditu, certifikačný orgán)
	Dvakrát ročne

	5. 
	Spolupracovať pri zadávaní údajov do Centrálnej databázy vylúčených subjektov 
	OCKÚ OLAF a partneri siete AFCOS
	Priebežne

	6. 
	Prijať dôsledné a účinné opatrenia v prípadoch, v ktorých došlo v súvislosti s finančnými záujmami EÚ k zneužitiu interných predpisov zo strany štátnych zamestnancov a zamestnancov pri výkone práce vo verejnom záujme.
	Partneri siete AFCOS
	Priebežne


VYMÁHANIE NEOPRÁVNENE VYPLATENÝCH FINANČNÝCH PROSTRIEDKOV A SANKCIE
	
	Úlohy
	Zodpovedný orgán
	Termín plnenia

	1. 
	Zaviesť efektívny systém kontroly efektívnosti vymáhania neoprávnene vyplatených finančných prostriedkov z fondov EÚ a vysporiadania finančných vzťahov voči prijímateľovi a partnerovi.
	Partneri siete AFCOS
	31. 12. 2015

	2. 
	Informovať o uplatňovaní sankčných a nápravných opatrení v prípadoch nezrovnalostí zistených v jednotlivých operačných programoch Riadiaci výbor.
	Partneri siete AFCOS
	Na zasadnutiach RV

	3. 
	Informovať OCKÚ OLAF o prípadoch, kedy výdavky boli označené ako neoprávnené  pre financovanie z rozpočtu EÚ a financovanie projektu bolo ďalej zabezpečené z verejných zdrojov.
	Partneri siete AFCOS
	Každoročne, do 31. marca za predchádzajúci kalendárny rok

	4. 
	Informovať OCKÚ OLAF o prijatí opatrení v súvislosti s odporúčaniami Európskeho úradu pre boj proti podvodom.
	Partneri siete AFCOS
	9 mesiacov od doručenia opatrenia vydaného úradom OLAF

	5. 
	Informovať OCKÚ OLAF o prijatí opatrení v súvislosti so zisteniami audítorov EK
	Partneri siete AFCOS
	do 1 mesiaca po prijatí opatrení 


2

